Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako galdera, Imotz, Basaburu, Irurtzun eta Arakilgo udalek “Ederbidea” mugaz gaindiko proiektua dela-eta egin dituzten ekarpenei Nafarroako Gobernuak emandako erantzunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagastik, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Garapen Ekonomiko eta Enpresarialeko kontseilari Manu Ayerdi Olaizola jaunak Osoko Bilkuran ahoz erantzun dezan:

Nafarroako Foru Komunitateko Administrazioaren eta Ederbidea mugaz gaindiko proiektuko Nafarroako Eurovel0-1 (Endarlatsa-Iruña eta Gipuzkoako muga-Irurtzun) tartearen udalez gaindiko proiektu sektorialean sartzen diren toki entitateen arteko lankidetza-hitzarmenari dagokionez, Imozko, Basaburuko, Irurtzungo eta Arakilgo udalek zenbait ekarpen egin zizkioten 2017ko azaroaren 9an; zehazki, desjabetutako lursailen titulartasunari eta bosgarren klausulari –erabilera eta mantentze-lanak– buruzkoak.

Nafarroako Gobernuak noiz erantzunen die ekarpen horiei eta zein izanen da erantzuna?

Iruñean, 2019ko urriaren 31n

Foru parlamentaria: Laura Aznal Sagasti